དེ་ལས་སླ་པོ་རེད།ཁོང་ཚོའི་གོ་རྟོགས་ཇི་ཙམ་སད་ནའང་།ད་དུང་ཁོང་ཚོ་དང་ང་ཚོའི་དབར་ལའང་ཁྱད་པར་ཡོད།ཁོང་ཚོས་དད་མོས་བྱེད་ས་དེ་ཆོས་ལུགས་ཤིག་རེད།ཆོས་ལུགས་ཤིག་ཡིན་ཕྱིན་རྨོངས་དད་རེད།ང་ཚོར་དངོས་ཐོག་བདེན་འཚོལ་དང་།ཚན་རིག་གི་ཤེས་བྱ་ལས་རྨོངས་དད་ཀྱི་བསམ་བློ་མེད་པར་བརྟེན།རྒན་རྒོན་ཚོས།ང་ཚོར་རང་གི་ལྟ་ཚུལ་བཤད་ན་ང་ཚོའི་རྣ་བར་མི་འགྲོ་བ་དང་།ང་ཚོའི་ལྟ་ཚུལ་ཁོང་ཚོར་བཤད་ན།ཁོང་ཚོའི་རྣ་བར་མི་འགྲོ་བས།རྟ་གཡག་མགོ་སྦྲེལ་བྱེད་དགོས་དོན་མི་འདུག་སྙམ་པ་རེད།ཁོང་ཚོ་དངོས་གནས་སྙིང་རྗེ་ངས་ད་ཐེངས་ཕམ་རྒན་ལ་བསྐྱར་འདྲི་བྱ་རྒྱུ་མེད་པའི་ལན་ཞིག་བཏབ་ཡོད་སྙམ་པ་དང་འབྲེལ་ཕམ་རྒན་ཡོངས་སུ་ཕམ་པ་བཟོ་ཐུབ་ནའང་།སྙིང་པོ་མེད་པའི་ལས་ཀ་འདིའི་ནང་གི་སྙིང་པོ་ཅུང་ཡོད་པ་ཞིག་རེད་སྙམ་བྱུང་།འོན་ཀྱང་ཕམ་རྒན་གྱིས་མིག་ཤེལ་འོག་ནས་མིག་གཉིས་ཁྲ་རོག་གེར་འགུལ་བཞིན་བསྐྱར་འདྲི་བྱས་བྱུང་།